Publication: Magyar Közlöny
Issue: MK-2010-204 (Year: 2010, Number: 204)
Era: contemporary
Section: állattartók által igénybe vehetõ átmeneti állami támogatásról szóló 32/2010. (XI. 25.) VM rendelet (a továbbiakban:VM
Paragraph Index: 37

(1) Az R. 6. §-a a következõ (2a) és (2b) bekezdésekkel egészül ki: „(2a) Az új vagy vásárolt lakóépület vagy lakás értéke nem haladhatja meg a károsodott lakóépület káresemény bekövetkezése elõtti értékét; az új épület hasznos alapterülete nem haladhatja meg a károsodott épület hasznos alapterületét. Új lakóépületeknél a legfeljebb tíz négyzetméteres terasz alapterületét nem kell az épület hasznos alapterületéhez hozzászámítani, ennél nagyobb tornác, vagy fedett terasz esetében a tíz négyzetméter feletti alapterület felével kell növelni az épület hasznos alapterületét. Indokolt egyedi esetben az ettõl eltérõ döntéshez a belügyminiszter hozzájárulása szükséges. Az új lakóépület építésére, lakóépület vagy lakás vásárlására, vagy a károsodott lakóépület helyreállítására irányuló támogatás feltétele, hogy a károsodott ingatlan károsodás elõtti értékét szakértõ állapítsa meg. (2b) A 3. § (2) bekezdés a) és c) pontjában meghatározott esetekben a támogatás további feltétele az, hogy a károsult személy a kárt és annak mértékét hitelt érdemlõ módon (okirattal vagy egyéb módon) igazolja. A 3. § (2) bekezdés

Source: https://magyarkozlony.hu/hivatalos-lapok/e7d4625eca6c364e63c0f70163a048ebc36e796c/dokumentumok/dc0314e0d1e9a57f1368fee3e24cd313fc406334/letoltes